**Жамиятнинг ишлаб чиқаришни маҳаллийлаштириш ва кооперациясини ривожлантириш чора-тадбирлари юзасидан биринчи чорак 2022 йил бўйича**

**ХИСОБОТ**

*31.03.2022 йил холатига*

Ўзбекистон Республикаси Президентининг 2019 йил 24 августдаги ПҚ-4426-сонли қарорининг 6-банди талабларидан келиб чиқиб, Ўзбекистон Респуликаси Давлат активларини бошқариш агентлигининг 2019 йил 10 сентябрдаги №03/19-сонли хат-талабномасига асосан жамият акциядорларининг навбатдан ташқари умумий йиғилиши ўтказилган ва жамият бошқаруви раисининг ишлаб чиқариш, махаллийлаштириш, кооперация алоқаларини кенгайтириш ҳамда ахборот технологиялари масалалари бўйича биринчи ўринбосари лавозими жорий қилинди ва жамиятнинг ташкилий тузилмасига тегишли ўзгартиришлар киритилди.

Жамиятда биринчи чорак 2021 йил давомида экспорт шартномалари тузилмаган. Импорт шартномалари:

- Қозоғистон давлатидан асосий хом ашё бўлган буғдойни хариди бўйича 1 778 392,2 АҚШ долл импорт контрактлар тузилган.

- Украина давлатидан Сиғими 2 000 тн буғдойни сақлаш силосларини харидибўйича 356 275 АҚШ долл импорт контракт тузилган

Ўзбекистон Республикаси Президентининг “Маҳаллий ишлаб чиқарувчиларни қўллаб-қувватлашга доир қўшимча чора-тадбирлар тўғрисида” 2020 йил 21 августдаги ПҚ–4812-сон қарори талабларидан келиб чиқиб, жамият ишлаб чиқариш эҳтиёжлари учун зарур буғдойнинг маҳаллий ишлаб чиқарувчилардан харид қилиш имкони йўқлиги, импорт қилувчи дон корхоналари билан тузилган контрактнинг қиймати базавий ҳисоблаш миқдорининг 50 минг бараваридан камлигини инобатга олинган ва буғдой харидларини импорт орқали амалга ошириш мақсадга мувофиқлиги жамият бошқарув органлари томонидан эътироф этилган.

Жамиятда харидлар жараёни шаффофлиги ва асослилигини таъминлаш мақсадида Ўзбекистон Республикасининг 2018 йил 9 апрелдаги “Давлат харидлари тўғрисидаги” ЎРҚ-472 сонли Қонунига асосан шартномалар тузилиши давлат харидлари махсус ахборот портали **Xt**-**xarid.uz, uzex.uz** ва **cooperation.uz** портали ёрдамида амалга оширилиши йўлга қўйилган.

**Давлат харидлари махсус ахборот порталида харид** бўйича шартномалар тузилган (*Маълумотлар 4-иловада тақдим қилинган*).

Жамиятда Ўзбекистон Республикаси товар хом-ашё биржаси орқали **uzex.uz** савдо майдонида хом-ашёларни ва ТМБ сотиб олиш, жумладан буғдой, карбамид, цемент, бетон қоришмаси, металл маҳсулотлари махаллий ишлаб чиқарувчилардан хамда тайёр махсулотларни, жумладан суюқ барда махсулотини сотиш бўйича **63 617** **млн.сўмлик** шартномалар тузилди.

Харидлар жараёни шаффофлиги ва асослиги, шу жумладан махаллий махсулотларнинг сифат ва нарх бўйича белгиланган параметрларга мувофиқлигини хисобга олган холда харидлар амалга оширилади.

Жамият Тармоқлар ҳамда ҳудудлар таркибига кирувчи фаолият кўрсатаётган саноат корхоналарини Электрон кооперация порталига қамраб олиш мақсадида ташкил қилинган **cooperation.uz** дан рўйхатдан ўтказилган.

Тармоқлараро кооперацияни ривожлантириш бўйича чоралар ва корпоратив харидлар қонун хужжатларига мувофиқ амалга ошириляпти.

Электрон кооперация портали **cooperation.uz да** 1 чорак 2022 йил давомида 16 та шартнома **67.88** **млн.сўм**лик товарлар махаллий ишлаб чикарувчилардан харид қилинди. Бундай товарлардан эмаль бўёқлар, бутловчи буюмлар, подшипник, асосий восита бўлган-лифт ва ишлаб чиқариш жараёни учун техник тузи хисобланади.

Давлат харидлари электрон тизими **xt-xarid.uz** электрон савдо майдонида **1 чорак** 2022 йилда **75,52 млн.**сўмлик 65 шартнома тузилган.

Ўзбекистон Республикаси Президентининг “Маҳаллий ишлаб чиқарувчиларни қўллаб-қувватлашга доир қўшимча чора-тадбирлар тўғрисида” 2020 йил 21 августдаги ПҚ–4812-сон қарори талабларидан келиб чиқиб, жамият ишлаб чиқариш эҳтиёжлари учун зарур бўлган ***“Сиғими 2 000 тн буғдойни сақлаш силослари”*** ва ***“БРУ линиясининг эхтиёт қисмлари”***ни маҳаллий ишлаб чиқарувчилардан (техник кўрсаткичлар, ишлаб чиқариш ҳажмлари ва муддатлари бўйича) харид қилиш имкони йўқлиги, ускунанинг умумий қиймати базавий ҳисоблаш миқдорининг 50 минг бараваридан кам бўлган импорт товар ҳисобланиши инобатга олинган ва ускунанинг корпоратив харидларини импорт орқали амалга оширишнинг мақсадга мувофиқлиги кузатув кенгашининг йиғилишида маъқулланган.

Ушбу сиғимлар ва ёрдамчи материаллар жамиятнинг ўз маблағларига сотиб олиниши мўлжалланган. Сиғимларни сотиб олиш бўйича танловлар ташкиллаштирилган. Танловлар иштирокчилар қатнашмагани ёки танлов мезонларига жавоб бемаганлиги сабабли бир неча марта қайта эълон қилинди.

Жамият инвестиция лойихалари доирасида Узунлиги 6.2 км бўлган газ қувурини қуриш ишларини амалга ошириш учун пудратчи ташкилотларни жалб қилиш мақсадида танловлар ташкил этилди. Танловлар Ўзбекистон Республикаси Қурилиш Вазирлигининг Шаффов қурилиш http://tender.mc.uz махсус электрон портали ёрдамида ўтказилган бўлиб, 3 697,6 млн.сўмлик пудрат шартномаси тузилган.

Жамиятда замонавий ахборот технологияларидан кенг фойдаланиш, ишлаб чиқариш самарадорлигини оширишга қаратилган дастурий таъминотларни жорий қилиш мақсадида Алкогол ва тамаки бозорини тартибга солиш ва виночиликни ривожлантириш Агентлиги билан ҳамкорликда кузатиш тизимини ўз ичига олувчи истеъмол ва техник этил спирти, алкоголь ва тамаки маҳсулотлари ишлаб чиқариш ҳажмларини ҳисобга олиш ахборот тизимини жорий этилди.

Ўзбекистон Республикаси Президентининг 2020 йил 23 июлдаги ПФ-6033 сонли фармоннинг 10 бандида истеъмол ва техник этил спиртини ташувчи автотранспорт воситалари 2021 йил 1 июлдан бошлаб реал вақт режимида автомотлаштирилган кузатув тизими (GPS) билан жиҳозланган бўлиши таъминланган.

Амалдаги 1С-Корхона дастурини янада мукаммал қилиш ва янги версияларини ўрнатиш бўйича “FIDES PROJECTS” фирмаси билан шартнома тузилган.

**Жамият бошқаруви раисининг махаллийлаштириш,**

**кооперация алоқаларини кенгайтириш ва ахборот**

**технологиялари масалалари бўйича биринчи ўринбосари Ш.Мирзаев**